হু হু করে নামবে পারদ! ৫ জেলায় কুয়াশার দাপট, জানুন আবহাওয়ার লেটেস্ট আপডেট

কলকাতা: ঘূর্ণাবর্ত ও নিম্নচাপের (Depression in Bay of Bengal) প্রভাব কেটে যেতেই রাজ্যে শীতের আমেজ ফের বাড়ছে (Winter update in Kolkata)। নভেম্বরের দ্বিতীয় সপ্তাহে হু হু করে নামতে শুরু করবে তাপমাত্রার পারদ (Temerature Falls)। যদিও কলকাতায় এখনই জাঁকিয়ে শীত নেই, তবে জেলা জেলায় সকাল-রাতে গায়ে কাঁটা দেওয়া শীত অনুভূত হচ্ছে (Kolkata Winter Update)।

তাপমাত্রা কত নামবে?

আলিপুর আবহাওয়া দফতর জানিয়েছে, শনিবার থেকে রাতের তাপমাত্রা এক ধাক্কায় ৩ থেকে ৪ ডিগ্রি সেলসিয়াস কমে যেতে পারে। কলকাতার সর্বনিম্ন তাপমাত্রা থাকবে ১৯-২০ ডিগ্রির আশপাশে। পশ্চিমবঙ্গের পশ্চিম জেলাগুলিতে পারদ নামবে ১৫-১৬ ডিগ্রি সেলসিয়াসে। পুরুলিয়ায় ইতিমধ্যেই নেমেছে ১৭ ডিগ্রিতে। উত্তরবঙ্গের সমতলেও বাড়বে ঠান্ডার আমেজ। যদিও এখনই জাঁকিয়ে শীত নামার সম্ভাবনা নেই, তবে ভোর ও রাতের দিকে শিরশিরানি স্পষ্টভাবে টের পাওয়া যাবে।

আরও পড়ুন: কন্যা সন্তান হওয়ায় খুনের চেষ্টা! সচেতনতার বার্তা দিতে হল পদযাত্রা

কোথায় পড়বে কুয়াশা?

আবহাওয়া দফতর জানাচ্ছে, উত্তরবঙ্গের পাঁচ জেলা—দার্জিলিং, কালিম্পং, জলপাইগুড়ি, আলিপুরদুয়ার ও কোচবিহারে সকালের দিকে হালকা থেকে মাঝারি কুয়াশা পড়ার সম্ভাবনা রয়েছে। কলকাতা ও সংলগ্ন অঞ্চলে সর্বোচ্চ তাপমাত্রা থাকবে প্রায় ৩০° সেলসিয়াস। সর্বনিম্ন প্রায় ২২° সেলসিয়াস। আবহাওয়া থাকবে শুষ্ক ও আকাশ থাকবে মেঘমুক্ত, বৃষ্টি বা কোনও সতর্কবার্তা নেই।